Donald Trump declară că nu exclude ocuparea prin forță militară a Groenlandei, care este teritoriu NATO
Declarațiile președintelui-ales Donald Trump, de seara trecută, au surprins întreaga lume, din mai multe motive. Acesta a declarat că războiul din Ucraina se va intensifica – după ce a promis, în campania electorală, că va aduce pacea în Ucraina – și că îl înțelege pe Vladimir Putin și decizia de a invada teritoriul ucrainean, pentru că Joe Biden a vorbit despre integrarea Ucrainei în NATO, un lucru inacceptabil la Kremlin și, totodată, nu a exclus posibilitatea de a folosi forța militară pentru a ocupa Groenlanda, pe care și în urmă cu câțiva ani voia să o cumpere.